Ek dink dat die ANC verplig was om sy aandele te verkoop. Die ANC wou met sy invloed binne Hitachi verseker dat Suid-Afrikaanse sweisers die gevorderde sweiswerk doen, wat by die boilers verwag word. Die probleem is dat die spesiale metaal uit n baie verskillende en gespesialiseerde allooie gemaak word. Allooie wat n spesifieke vaardigheid verys om gesweis te word.
Die buitelanders wat die spesifieke metaal kan sweis het almal meer as vyf jaar ondervinding. En ek dink nie dat die Suid-Afrikaners in totaal vyf mense kon oplei om die moeilike metaal, suksesvol te sweis nie.
Ek dink dat die onderonsie nou tot n punt gedryf is. Hulle kan nie sonder die uitlanders voortgaan nie en die ANC wat vir die plaaslike sweisers n toekoms beloof het, kan nie nou so kort voor die verkiesing skielik al die mense vir wie hulle hoop gegee het, wegjaag nie. Die ANC het volgens my nie veel ander keuses as om te verkoop nie.
Ek sal ook nie dink dat die ANC baie geld vir sy aandele gekry het nie. Vir Hitachi sou dit eenvoudig een van twee goed beteken het. Of hulle koop die ANC uit of hulle verloor die kontrak. Eskom het die reg gehad om Hitachi vir die vertraging verantwoordelik te hou. Wanneer die kontrakteur nie kan voorsien nie, is daar geweldige boetes. My vermoede sou wees dat die Hitachi Europa die boete voor Hitachi Suid-Afrika se deur sou lê. Hitachi Suid-Afrika sou dan seker vir die ANC n rekening gestuur het omdat die ANC met sy voorskrifte en voorwaardes vir die vertragings verantwoordelik was.
Ek kan nie dink dat die ANC n wins uit die transaksie sou maak nie. Ek sal glo dat die ANC se skuld of verantwoordelikheid vir die vertraging, groter is as wat die res van die kontrak werd is. Indien die ANC wel sy aandele sou verkoop, sal die prys op hierdie stadium waarskynlik minder wees as wat die boete is. En dit is waarom die ANC nie die prys bekend sal maak nie. Dit is maar my mening.